
ДОКЛАДНА ЗАПИСКА

от КИРИЛ СТОЕВ - КМЕТ НА ОБЩИНА РАДОМИР


           ОТНОСНО: Разрешаване изработването на подробен устройствен план – план за регулация и застрояване за поземлен имот с идентификатор 24832.61.21  по КККР за землището на село  Друган, община  Радомир; 

	МОТИВИ: Постъпило законосъобразно искане от собствениците на имота.

ПРАВНИ ОСНОВАНИЯ:  чл.21, ал.1, т.11 от ЗМСМА и чл. 124а, ал.1 от ЗУТ във връзка с чл. 124а, ал.5 и ал.7 от ЗУТ.


УВАЖАЕМИ  ОБЩИНСКИ СЪВЕТНИЦИ,


В Община Радомир постъпи заявление от собственика  на поземлен имот с номер 24832.61.21  по КККР за землището на село  Друган, общ. Радомир. Имотът граничи с регулация и стопански двор на селото, има лице на съществуващ път в посока Старо село.  Представлява възстановена земеделска земя  с площ 5473 кв.м., ливада, 10- та категория.
 Съгласно чл. 124а, ал.5 от ЗУТ  е допустимо разрешение за изработване на ПУП да се даде по искане и за сметка на заинтересуваните лица.  
Искането е придружено от задание по чл. 125 от ЗУТ, с което се обосновава необходимостта от изработването на плана и изискванията относно териториалния му обхват, сроковете и етапите за изработване. Същото е приложено към настоящата докладна записка и следва да бъде одобрено от ОС Радомир на основание чл. 124б, ал.1 от ЗУТ заедно с разрешаване изработването на ПУП-ПРЗ. 
С плана за регулация се предвижда поземленият имот да се урегулира по имотни граници като последен номер за квартал 51 по плана на селото и предназначение „за жилища за временно обитаване“ при условията на зона Смф – смесена многофункционална. Достъп се осъществява по съществуваща улица с ОТ 182-183, на която се прави малко уширение в рамките на имота и по кадастрална карта. Има възможност за присъединяване към електроразпределителна и ВиК, тъй като съседни имоти са застроени и обитаеми.
Обхватът на ПУП-ПРЗ не засяга защитени територии за опазване на културното наследство, както и терени с особен статут по ЗБР и ЗООС, нито чужди имоти.
Съгласно чл. 21, ал.1, т.11 от ЗМСМА и чл. 124а, ал.1 от ЗУТ разрешение за изработване на проект за подробен устройствен план се дава с решение на общинския съвет по предложение на кмета на общината. 
Предлагам,  на основание чл. 21, ал.1, т.11 от ЗМСМА и чл. 124а, ал.1 Общински съвет Радомир да вземе следното


РЕШЕНИЕ


На основание чл. 21, ал.1, т.11 от ЗМСМА и чл. 124а, ал.1 и ал.5 от ЗУТ във връзка с чл. 124б от ЗУТ, Общински съвет Радомир реши: 

1. Одобрява задание за изработване на подробен устройствен план – план за регулация и застрояване в обхват поземлен имот с идентификатор 24832.61.21  по КККР за землището на село  Друган, общ. Радомир;
2.  Разрешава да бъде изработен подробен устройствен план – план за регулация и застрояване в обхват поземлен имот с идентификатор 24832.61.21  по КККР за землището на село  Друган, общ. Радомир;
3. При необходимост допълнителни указания и изисквания по процедурата да се дадат от главен архитект на община Радомир.
4. Настоящото решение да се публикува на интернет страницата на общината, да се разгласи с обявление, което да се постави на определените за това места в сградата на общината при условията и по реда на чл. 124б от ЗУТ.
5. На основание чл. 22 от Закона за местното самоуправление и местната администрация, настоящото решение да бъде изпратено на Кмета на община Радомир и на Областния управител на област Перник в 7-дневен срок от приемането му.
6. На основание чл.124б, ал.4 от ЗУТ, настоящето решението не подлежи на оспорване.
	


	
КИРИЛ СТОЕВ
Кмет на община Радомир
 

Съгласувал: 
Зам. кмет Гергана Здравкова        
                        
                                         
Изготвил: АРХ.  М. СТОЯНЧЕВА
Главен архитект на община Радомир

